The Game Awards

The Game Awards — ყოველწლიური დაჯილდოების ცერემონია, რომელიც ჯილდოს გასცემს ვიდეო თამაშების ინდუსტრიაში განსაკუთრებული მიღწევებისთვის. დაარსდა 2014 წლის 5 დეკემბერს კანადელი ვიდეო თამაშების ჟურნალისტის ჯეფ კილის მიერ, რომელიც აგრეთვე ცერემონიის პროდიუსერი და მუდმივი წამყვანია. დაჯილდოების გარდა, ცერემონიაზე უჩვენებენ მომავალი თამაშების ტრეილერებს.

The Game Awards არის Spike Video Game Awards-ის მემკვიდრე, რომელიც ტარდებოდა 2003-2013 წლებში. ძველი ცერემონიისაგან განსხვავებით, რომელიც ორიენტირებული იყო ძირითადად ვიდეო თამაშებზე, The Game Awards მეტ ყურადღებას უთმობს დეველოპერებს, ინდუსტრიაში მოღვაწე პიროვნებებსა და კიბერსპორტს, აგრეთვე მოთამაშეთა გაერთიანებებს. შოუს მხარს უჭერენ ისეთი მსხვილი კომპანიები როგორებიცაა Sony, Microsoft და Nintendo. The Game Awards გადაიცემა ლაივსტრიმინგის სერვისების საშუალებით Xbox Live-ზე, PlayStation Network-ზე, Nintendo Network-სა და Steam-ზე — 2014 წელს ამ ქსელების მომხმარებელთა რაოდენობამ 100 მილიონამდე ადამიანს მიაღწია.

 ცერემონიები 
 ცერემონია თარიღი წლის თამაში მდებარეობა მაყურებელი(მლნ.) 2014 5 დეკემბერი, 2014 „Dragon Age: Inquisition“ The AXIS (ლას-ვეგასი) 1,9 2015 3 დეკემბერი, 2015 „The Witcher 3: Wild Hunt“ Microsoft Theater 2,3 2016 1 დეკემბერი, 2016 „Overwatch“ 3,8 2017 7 დეკემბერი, 2017 „The Legend of Zelda: Breath of the Wild“ 11,5 2018 6 დეკემბერი, 2018 „God of War“ 26,2 2019 12 დეკემბერი, 2019 „Sekiro: Shadows Die Twice“ 45,2 2020 10 დეკემბერი, 2020 „The Last of Us Part II“ ონლაინ-ღონისძიება 83 2021 9 დეკემბერი, 2021 „It Takes Two“ Microsoft Theater  85 2022 8 დეკემბერი, 2022 „Elden Ring“ 103 2023 9 დეკემბერი, 2021 „Baldur's Gate 3“ Peacock Theater (ლოს-ანჯელესი)  118 2024 9 დეკემბერი, 2024 „Astro Bot“ 154

რესურსები ინტერნეტში

სქოლიო

კატეგორია:The Game Awards
კატეგორია:2014 წელს დაარსებული დაჯილდოების ცერემონიები‎
კატეგორია:ჯილდოები ანბანის მიხედვით